# אורי מלמיליאן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורי מלמיליאן (נולד ב־24 באפריל 1957), מגדולי שחקני הכדורגל בישראל.

נולד בשנת 1957, בשכונת ממילא בירושלים. בגיל צעיר הצטרף לקבוצת הכדורגל בית"ר ירושלים ותיפקד כקשר התקפי. כבר אז סומן כהבטחה גדולה. בגיל 16 ערך את הופעתו הראשונה בקבוצת הבוגרים נגד היריבה העירונית הפועל ירושלים, וכבר במשחק זה כבש שער מרהיב מבעיטת קרן.

את פריצתו הגדולה עשה בעונת 1976, אז הוביל את הקבוצה לסיום במקום השני בליגה, ולזכייה ראשונה בגביע המדינה בכדורגל, לאחר שער בדקה ה-90, הזהה לשערו הראשון שנתיים קודם לכן. עונה זו הביאה לבחירתו לשחקן העונה, ולזימונו לנבחרת ישראל, כשהוא עוד לא בן 18. בכך היה לשחקן הצעיר ביותר שהופיע בנבחרת מעולם.

בשנים הבאות הצעיד מלמיליאן את בית"ר לזכייה בארבעה גביעים בתוך עשור. בשנות השבעים, היווה צלע ממשולש הקישור הקטלני אגדי "שוקולד-מנטה-מסטיק", יחד עם חבריו לקבוצה דני נוימן וויקטור לוי.

בשנת 1979 קיבל הצעה מפתה מקבוצת הצמרת הצרפתית פאריז סן ז'רמן, אשר התעניינה לצרף אותו כשחקן חיזוק לעונה המתקרבת, מלמיליאן סירב להצעה מכיוון שרצה להמשיך לשחק בבית"ר ירושלים, וכך קרה.

שנת 1986 נחשבת לשנת השיא של מלמיליאן, ובה זכה בתואר "מלך השערים" של הליגה תוך שהוא כובש 14 שערים ב-30 משחקים. עונה לאחר מכן, בשנת 1987,הצעיד מלמיליאן את בית"ר, יחד עם החלוץ אלי אוחנה, לאליפות הראשונה בתולדותיה.

בעונת 1988/89 זכה בגביע החמישי, התואר האחרון שלו במדי בית"ר ירושלים. בסיומה של אותה עונה הפתיע כשהודיע על מעברו למדי מכבי ת"א. עם תל אביב זכה מלמיליאן בתואר האליפות (1992), ובתואר 'מלך השערים' (1991) לאחר שכבש 16 שערים.

עד לפרישתו שיחק מלמיליאן גם בהפועל באר שבע ובהפועל כפ"ס.

בשנת 1993, פרש מלמיליאן ממשחק בגיל 36.

לאחר פרישתו אימן מספר קבוצות כגון הפועל ירושלים ומכבי נתניה. את שתיהן הצעיד מלמיליאן לעלייה מהליגה השנייה לראשונה.

מלמיליאן זכה להערצה עצומה בקרב אוהדי בית"ר ירושלים, שראו בו את סמלם. משפט המבטא הערצה זו הוא זה הנשמע עד היום מפיהם של סוחרי שוק מחנה יהודה בירושלים: "כל תפוח מלמיליאן".

מלמיליאן פירסם אוטוביוגרפיה בשם "הנער מממילא", שבה הוא מספר על עלייתו משכונת העוני הירושלמית להישגים בינלאומיים בכדורגל.

בחודש פברואר של שנת 2006, הגיע מלמיליאן ל"טדי" כ-16 שנים לאחר שעזב את בית"ר, הפעם כמאמן קבוצת הכח עמידר רמת-גן במסגרת משחקי "גביע המדינה בכדורגל", קיבל גביע הוקרה על תרומתו לבית"ר במהלך השנים, ואף ניצח 1:0 משער שכבשה קבוצתו בדקה ה-89' ועלה לשלב רבע הגמר במסגרת גביע המדינה בכדורגל.

## [עריכה] נתונים סטטיסטיים

- שיחק 456 משחקים בליגה הראשונה וכבש 159 שערים.
- זכה בשתי אליפויות וחמש פעמים בגביע המדינה בכדורגל.
- זכה פעמיים בתואר "מלך השערים" של הליגה.
- רשם 62 משחקים במדי נבחרת ישראל ובהם כבש 16 שערים.
- מספר חולצתו לאורך כל הקריירה היה 8.

## [עריכה] קישורים חיצוניים

- על מלמיליאן באתר קבוצת בית"ר ירושלים
- על מלמיליאן באתר קבוצת מכבי נתניה

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99_%D7%9E%D7%9C%D7%9E%D7%99%D7%9C%D7%99%D7%90%D7%9F.html

קטגוריות: כדורגלנים ישראלים | מאמני כדורגל ישראלים | כדורגלני בית"ר ירושלים | כדורגלני מכבי תל אביב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש